
         ROMÂNIA


                                
                       
   JUDEŢUL IAŞI



                              
MUNICIPIUL PAŞCANI

                                                  
  CONSILIUL LOCAL



H O T Ă R Â R E
privind acordarea de suplimente salariale până la diferenţa dintre salariul de bază prevăzut pentru funcţiile publice din cadrul aparatului de specialitatea al Primarului Municipiului Paşcani şi salariul de bază prevăzut pentru funcţiile publice teritoriale 

Consiliul Local al municipiului Paşcani, judeţul Iaşi;
Având în vedere iniţiativa primarului municipiului Paşcani exprimată prin Expunerea de motive  la proiectul de hotărâre privind  acordarea de suplimente salariale, înregistrată sub nr. 16974 / 08.09.2010 ;
Având în vedere raportul comun nr. 16975 /08.09.2010 al Compartimentului Resurse umane, Serviciului Buget, Financiar, Contabilitate  şi al Compartimentului Juridic şi Contecios din cadrul aparatului de specialitate al Primarului municipiului Paşcani;      
    Avand in vedere rapoartele de avizare ale :

· Comisiei de prognoze economico-sociale, buget, finanţe, industrie, agricultură, silvicultură, prestări servicii, comerţ şi IMM-uri;

· Comisiei juridică, ordine publică, drepturile omului şi libertăţi cetăţeneşti din  cadrul Consiliului Local al municipiului Pascani;

Având în vedere prevederile art. 5 alin. (2), alin. (4), art.11, art. 13, art.14, art.16, art.23, alin (2), lit. c) din Lege nr. 273/2006 privind finanţele publice locale, actualizată ;
În conformitate cu prevederile art.11 alin. (1), lit. a), alin. (2),  alin. (3) şi alin. (4) din Anexa nr. III - Reglementări specifice functionarilor publici din Legea nr. 330/2009 legea-cadru privind salarizarea unitară a personalului plătit din fonduri publice;
          Având în vedere prevederile Ordonanţei de urgenţă nr. 1/2010 privind unele măsuri de reîncadrare în funcţii a unor categorii de personal din sectorul bugetar şi stabilirea salariilor acestora, precum şi alte măsuri în domeniul bugetar;
Având în vedere prevederile art. 36, alin. (1), alin. (2), litera a), alin. (9) şi ale art. 115 litera b), din Legea nr. 215/2001 privind administraţia publică locală, republicată, cu modificările şi completările ulterioare ;

În temeiul art. 45 alin. (1) din Legea nr. 215/2001, privind administraţia publică locală, republicată, cu modificările şi completările ulterioare ;  
H O T Ă R Ă Ş T E:


Art. 1 Începând cu data de 01.09.2010 se aprobă acordarea  de suplimente salariale până la diferenta dintre salariul de bază prevăzut pentru functiile publice din cadrul aparatului de specialitate al Primarului şi salariul de bază prevăzut pentru functiile teritoriale, functionarilor publici de conducere şi de executie din cadrul aparatului de specialitate al Primarului Municipiului Paşcani, precum şi functionarilor publici din cadrul Serviciului Public de Evidentă a Persoanei, fără a depăşi nivelul venitului lunii decembrie 2009.

Art. 2 Suplimentele salariale nu sunt considerate drepturi salariale câştigate.

Art. 3 Suplimentele salariale se acordă în exerciţiul financiar al anului 2010, având în vedere că veniturile proprii ale bugetului local, exclusiv cotele defalcate pentru echilibrarea bugetelor locale în anul 2009 au fost mai mari decât cheltuielile de personal alocate pentru autoritatile executive, deliberative şi aparatul de specialitate al Primarului Municipiului Paşcani.
Art. 4 Suplimentele salariale se acordă proportional cu timpul efectiv lucrat şi reprezintă o bază de calcul pentru drepturile şi obligatiile care se determină în raport cu venitul salarial.

Art. 5 Cu ducere la îndeplinire a prevederilor acestei hotărâri se împuterniceşte Primarul Municipiului Paşcani,Serviciul Buget, Financiar, Contabilitate şi Compartimentul Resurse Umane .

Art. 6  Biroul Administraţie publică locală va comunica în copie prezenta hotărâre :
· Instituţiei Prefectului judeţului Iaşi ;

· Primarului municipiului Paşcani ;

· Serviciului Buget, Financiar, Contabilitate ;
· Compartimentului Resurse umane .
PREŞEDINTE DE ŞEDINŢĂ ,                                          CONTRASEMNEAZĂ,

CONSILIER, IONITA IOAN                      
  SECRETARUL MUNICIPIULUI,








                Cons. Jr.   ZUZAN MIRCEA

Nr. 102
Din : 13.09.2010





























































































































































































